ආණ්ඩුව සිය නොහැකියාව පෙන්වමින් සිටින බව හිටපු ජනාධිපති මහින්ද රාජපක්ෂ පවසනවා.බත්තරමුල්ලේ පිහිටි සිය කාර්යාලයේදී නීතිඥවරුන් පිරිසක් සමඟ ඊයේ (18) පැවැති සාකච්ඡාවකින් අනතුරුව මාධ්‍යවේදීන් ශ්‍රී ලංකා නිදහස් පක්ෂය දෙකඩ වී ඇත්දැයි කළ විමසීමකට පිළිතුරු ලබාදෙමින් හිටපු ජනාධිපතිවරයා මේ බව කියා සිටියා.හයිඞ් පිටියේ පැවති ජනරැලියෙන් එක්සත් ජාතික පක්ෂ ආණ්ඩුවේ ක්‍රියාවලියට විරුද්ධ බවට පැහැදිලි පණිවුඩයක් ජනතාව ලබාදුන් බවත්, විවිධ පුද්ගලයින්ට චෝදනා කරමින් නොහැකියාව වසා ගත නොහැකි බවත් ඔහු සඳහන් කළා.